ข่าวเกาหลีเหนือกดดัน SET เลือกเก็บ 10 หุ้นมีปัจจัยหนุน
นักวิเคราะห์มองดัชนีหุ้นไทย (SET) วันนี้มีโอกาสปรับตัวลงหลังดีดตัวขึ้นมาค่อนข้างมากวานนี้ด้วยมูลค่าซื้อขายที่ไม่ได้รองรับมากนัก ขณะที่การทดสอบขีปนาวุธของเกาหลีเหนือจะเป็นตัวกดดันตลาด อย่างไรก็ตาม มองกระทบตลาดหุ้นไทยจำกัด การลงทุนเน้นกลุ่มที่ผลประกอบการครึ่งปีหลังดี และมีปัจจัยหนุนเฉพาะตัวเป็นหลัก
30 ส.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.18 บาทต่อเหรียญ ขณะที่ตลาดหุ้นเอเชียปรับตัวลดลง เนื่องจากนักลงทุนเกิดความวิตกกังวลหลังจากเกาหลีเหนือได้ยิงขีปนาวุธลอยข้ามประเทศญี่ปุ่นก่อนไปตกในมหาสมุทรแปซิฟิก ในช่วงเช้านี้ตามเวลาท้องถิ่น
นักวิเคราะห์มองดัชนีหุ้นไทย (SET) วันนี้มีโอกาสปรับตัวลงหลังดีดตัวขึ้นมาค่อนข้างมากวานนี้ด้วยมูลค่าซื้อขายที่ไม่ได้รองรับมากนัก ขณะที่การทดสอบขีปนาวุธของเกาหลีเหนือจะเป็นตัวกดดันตลาด อย่างไรก็ตาม มองกระทบตลาดหุ้นไทยจำกัด การลงทุนเน้นกลุ่มที่ผลประกอบการครึ่งปีหลังดี และมีปัจจัยหนุนเฉพาะตัวเป็นหลัก หุ้นเด่นเลือก EA, ESSO, PTTGC, IRPC, AMATA, WHA, MINT, ERW, STEC และ SEAFCO 
นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยถึงตลาดหุ้นไทยเช้านี้ (29 ส.ค.) ว่า การเคลื่อนไหวของดัชนีหุ้นไทยในเช้าวันนี้ จะเห็นการปรับตัวลดลง หลังดีดตัวขึ้นมาค่อนข้างมากวานนี้ด้วยมูลค่าซื้อขายที่ไม่ได้รองรับมากนัก รวมถึงนักลงทุนต่างชาติยังคงขายสุทธิในตลาดหุ้นไทยอยู่  ประกอบกับเช้านี้มีประเด็นเรื่องปัญหาคาบสมุทรเกาหลีเกิดขึ้น หลังเกาหลีเหนือได้ยิงขีปนาวุธลอยข้ามประเทศญี่ปุ่น กดดันให้ตลาดหุ้นภูมิภาคที่เปิดทำการในเช้านี้ปรับลดลงเกือบ 1% พร้อมให้แนวรับบริเวณ 1,570 จุด และแนวต้านที่ 1,585 จุด
อนึ่ง กระทรวงกลาโหมสหรัฐ หรือ “เพนตากอน” ออกแถลงการณ์ยืนยันว่า เกาหลีเหนือได้ยิงขีปนาวุธลอยข้ามประเทศญี่ปุ่นก่อนไปตกในมหาสมุทรแปซิฟิก นอกชายฝั่งเกาะฮอกไกโด ในช่วงเช้าวันนี้เวลา 5:58 น.ตามเวลาญี่ปุ่น ขณะที่นายชินโซ อาเบะ นายกรัฐมนตรีญี่ปุ่น ได้กล่าวประณามการยิงขีปนาวุธของเกาหลีเหนือครั้งนี้ว่า เป็นภัยคุกคามต่อความมั่นของญี่ปุ่น พร้อมกับประท้วงพฤติการณ์ที่ “อุกอาจ” ของเปียงยางครั้งนี้
บล.ธนชาต ระบุในบทวิเคราะห์ (29 ส.ค.) การทดสอบขีปนาวุธเช้านี้กดดัน sentiment ตลาดหุ้นภูมิภาค และ Dow Jones Futures เช้านี้ อย่างไรก็ตาม มองกระทบตลาดหุ้นไทยจำกัด แนวรับ 1,580 +/- จุด ขณะที่คงมุมมอง “บวก” ต่อตลาดหุ้นไทยต่อไป จาก 1) การเมืองมีเสถียรภาพ 2) Valuation “ไม่แพง” ที่ PE 14 เท่า ปีหน้า 3) Momentum แข็งแกร่ง โดย SET50 ทำจุดสูงสุดใหม่ของปี ชอบกลุ่มโรงกลั่น (ESSO IRPC – ค่าการกลั่นสูง US$9/bbl) นิคมฯ (AMATA WHA) โรงแรม (MINT ERW) รวมถึง EA
แนะนำ 1) “ซื้อ” หุ้นโรงกลั่น ล่าสุดค่าการกลั่นสูง US$9/bbl โดยพายุ “ฮาร์วีย์” ส่งผลกระทบโรงกลั่นสหรัฐฯ หยุดกำลังการผลิต 10-13% ของกำลังการผลิตทั่วประเทศ ชอบ ESSO  (PE ต่ำ 6 เท่า) PTTGC และ IRPC, 2)”ซื้อ” รับเหมาฯ และ กลุ่มนิคมฯ มองนโยบายพัฒนาพื้นที่ EEC มีความต่อเนื่อง และเร่งลงทุนโครงสร้างพื้นฐานปลายปี “ซื้อ” AMATA  (PE18 11.2 เท่า) WHA (PE18 14 เท่า) และ STEC SEAFCO และ 3) “ซื้อ” กลุ่มโรงแรม ERW MINT  กำลังเข้าสู่ช่วง high season ใน 4Q17